Madhara ya uchafuzi wa mazingira

MADHARA YA KUCHAFUA MAZINGIRA 
Mazingira ni vitu vinavyo tuzunguka kama vile miti, maua, matunda na zinginezo. Kuna madhara mengi ya kuchafua mazingira kama vile magonjwa. Mazingira safi inasaidia kwa sababu hakutakuwa na magonjwa. 
Ugonjwa unaletwa na uchafu ulioko kwenye mazingira yetu. Viwanda vingi vimejengwa katika miji tofauti tofauti. Viwanda hivi hutoa moshi kali angani ambayo huchafua hewa. Tukipumua hewa hii iliyo na moshi tunaweza kupata magonjwa mengi ya kifua. Pia, moshi hii huwa na kemikali mimgi ambazo huchanganyika na maji ya mvua. Maji haya yaliyo na kemikali huharibu mimea yetu iliyopandwa shambani.   
Magonjwa yanayosababishwa na uchafu wa mazingira ni kama vile kipindupindu, kichocho na malaria. Magonjwa ni hatari sana na huweza kusababisha kifo cha haraka sana. Malaria ni ugonjwa unaoletwa na mbu. Mbu hutaga mayai kwenye maji iliyosimama kwa muda mrefu. Mbu pia hutaga mayai yao kwenye nyasi ndefu. Nyasi ndefu huficha uchafu na wadudu wengi kama vile mbu, mbungo, viroboto, na chawa. Mbungo ni mdudu anayeishi kwenye nyasi na huleta malale. Malale ni ugonjwa unao leta usingizi. Kolera au kipindupindu ni ugonjwa unaoletwa na mazingira chafu na huweza kuua baada ya saa ishirini na nne. Ugonjwa huu humfanya mtu ahare au aendeshe na kutapika. 
Tukiungana pamoja, tutaweza kuwa na mazingira safi. Hatutakuwa na magonjwa na tutakuwa karibu na Mola. Tukifyeka nyasi na pia tuokote taka taka na kuchoma, tutakuwa na mazingira safi. Tutakuwa na upendo na umoja. Mazingira yetu ikiwa safi tutaweza kupunguza vifo na magonjwa.